اتحط فى المتحف قناع الدفن بتاع كافافيس و موبيليا و هدايا من الكنيسه اليونانيه و مؤلفاته و شرايط عليها قصايده متلحنه و نصوص مكتوبه بخط ايده و ايقونات و مجلد ضخم اسمه " دليل اسكندريه " فيه صور قديمه نادره و فيه على الحيطه لوحه زيتيه للخديوى اسماعيل اللى كان صاحب ابو كفافيس ، و اتحطت يافطه رخام اسود عند مدخل العماره مكتوب عليها " فى البيت ده عاش كفافيس اخر خمسه و عشرين سنه من حياته " .